След като баща ми почина, аз и моята сестра, като единствени наследници приехме наследството му по опис. Нашият баща има задължения към две банки на стойност около 50.000 лв., а съдът определи като стойност на имуществото 33.000 лв. Застраховка е имало само при злополука, а той почина по здравословни причини. Недвижимото имущество в описа е наследствена къща на мен, сестра ми и двамата ни братовчеди, като никой от нас не живее в къщата.


Банката с кредита на стойност 10.000 лв. не се съгласи на извънсъдебно споразумение с аргумента, че тяхната сума се покрива от стойността на наследството определено от съда, след което продаде кредита на фирма по изземания. Другата банка би се съгласила да получи 30.000лв, но все още няма официално предложение или иск към нас.


Аз и моята сестра нямаме възможност да върнем тези 33.000лв, както и не знаем на коя банка каква част трябва да върнем.


Ако в хода на съдебния процес бъде иззето имуществото от описа с цел продажба и погасяване на задъженията, и въпреки това сумата от 33.000лв не бъде погасена, какви последствия ще има това за нас?


Какво се предприема, ако някой съсобственик на къщата, не бъде съгласен с продажбата?


Благодаря предварително за отделеното време и помощта по този казус. След многобройни разговори с двете банки, фирмата за изземания, както и адвокати се оказва че нашият случей е много рядко срещан и извънреден. 




Задължения към две банки при наследство по опис
===============================================

 

Именно защото Вашият случай е много специфичен, за точен отговор е необходим преглед на документи – договорите за кредит, приемането на наследството по опис и пр.  

Следва да имате предвид че наследникът, който е приел наследството по опис, отговаря само до размера на полученото наследство съгласно разпоредбата на чл. 60, ал. 2 от Закона за наследството, т.е. вие като наследници отговаряте само до стойността на имуществото в размер на 33 хил. лв.


За преглед на документи можете да се свържете с мен. 


Поздрави,  

адв. Николина Митова  

0898 303092


